Title: LA LLEGENDA DE LA PARET DELS DIABLES
Course: Els diables > Section: LA LLEGENDA

CONEGUEM PERQUÈ AQUESTA AGULLA DE LA MUNTANYA DE MONTSERRAT ES DIU AIXÍ...

DAMUNT DEL MONESTIR ES POT VEURE UNA GRAN ROCA I JUST AL SEU DAMUNT LES RUNES D'UNA FORTIFICACIÓ I UN XIC MÉS AVALL SEGUINT LA MATEIXA VERTICAL, US ADONAREU QUE HI HA UN GRAN ESVORANC, A ON TEMPS ENLLÀ SEGURAMENT HI HAVIA UNA ROCA. AQUEST ÉS PRECISAMENT EL LLOC QUE OCUPAVA L'ANOMENADA ROCA DEL CASTELL DEL DIABLE.

ENVEJÓS EN BANYETA QUE A MONTSERRAT S'HAGUÉS FUNDAT UN DELS MÉS FAMOSOS SANTUARIS DEDICATS A LA MARE DE DÉU, FURIÓS TAMBÉ PELS PRODIGIS QUE S'HI OBRAVEN, ENYORANT ELS TEMPS PASSATS EN QUE LA MUNTANYA SOLAMENT ESTAVA HABITADA PER BRUIXES I GEGANTS O ENCARA MÉS ENLLÀ, QUAN ABANS D'EXISTIR LA SERRA HI HAVIA AQUELLA CIUTAT QUE DÉU VA MALEIR, MEDITAVA LA MANERA DE TORNAR ALS TEMPS ANTICS EN QUE NO HI HAVIA TEMPLE, NI MONJOS, NI PELEGRINS.

I RUMIANT, RUMIANT, VA RECORDAR L'EXISTÈNCIA D'AQUELLA ROCA QUE HI HAVIA DAMUNT MATEIX DEL MONESTIR, I QUE PER LA POCA BASE QUE TENIA PER AGUANTAR-SE, SERIA FÀCIL ACONSEGUIR QUE CAIGUÉS DAMUNT EL SANTUARI. I D'AQUESTA MANERA SENZILLA S'ACABARIEN LES SEVES PREOCUPACIONS.

ERA DE NIT QUAN VA ARRIBAR-HI, UNA NIT NEGRA AMB UNA FURIOSA TEMPESTA D'AIGUA, LLAMPS I TRONS. ENLLUERNAT PER LA CLAROR DELS LLAMPS, FUETEJAT PEL VENT QUE LI LLANÇAVA AL ROSTRE UN DILUVI, FEIA EL SEU CAMÍ. DUIA L'ESQUENA  UNA GEGANTINA FERRAMENTA MEITAT MARTELL, MEITAT DESTRAL, I AMB AQUESTA EINA VA INICIAR EL SEU TREBALL, A LA PRIMERA MARTELLADA VA SEMBLAR COM SI TOTA LA MUNTANYA TREMOLÉS, PERÒ LA ROCA ERA DURA I NO CEDIA FÀCILMENT ALS PRIMERS COPS.

EL SOROLL DEL CONSTANT MARTELLEIG AFEGIT AL BROGIT DE LA TEMPESTA, FEIA ENCARA MÉS ESFEREÏDORA I ESPANTOSA LA NIT... MENTRESTANT, ELS MONJOS DESVETLLATS I ALARMATS PEL SOROLL QUE SENTIEN, HAVENT ENDEVINAT QUE TOT ERA COSA DEL DIABLE, EREN REUNITS A L'ESGLÉSIA. AIXÍ MENTRE SATANÀS ANAVA  PICANT COPS DE MARTELL, ELS MONJOS RESAVEN.

FINALMENT, LA ROCA PERDENT EL SEU EQUILIBRI VA PRECIPITAR-SE DAMUNT EL MONESTIR. EL DIMONI ESCLAFI EN UNA GRAN RIALLA, PERÒ QUE DE SOBTE S'ESTRONCÀ I VA QUEDAR COM EL GLAÇ: EN AQUELL MOMENT CULMINANT VA VEURE APARÈIXER UNA NUVOLADA D'ANGELETS QUE, AGAFANT ENTRE LES SEVES MANS UNES FINÍSSIMES CADENES D'OR, LES ESTENGUEREN DAMUNT DEL SANTUARI FENT COM UNA XARXA MOLT ESPESA QUE, A MÉS DE PROTEGIR EL RECINTE, VA FER QUE LA PEDRA RELLISQUÉS PER SOBRE I ANÉS RODOLANT MUNTANYA AVALL I DONANT UNES FENOMENALS TOMBARELLES, FINS A ARRIBAR PRECISAMENT AL LLOC ON S'HAVIA INSTAL·LAT EL DIABLE. LA NIT VA ESDEVENIR CLARA I TRANSPARENT, I UN ESCAMPALL D'ESTELS LLUÏREN COM MAI ENCASTATS SOBRE EL DOL NEGRE DE LA VELLA LLUNA, AL CIM DEL CEL.